钦定古今图书集成/明伦汇编/氏族典/第399卷 > 《廖用贤尚友录》 > 史敬奉
## 钦定古今图书集成/明伦汇编/氏族典/第399卷 > 《廖用贤尚友录》 > 史敬奉

按《唐书史敬奉传》：“敬奉，灵州人。事朔方军为牙将。元
和中，吐蕃数犯塞。十四年，敬奉白节度使杜叔良，请
兵三千，赍一月粮，深入敌地，分贼势。叔良以三千兵
予之，行十馀日，不闻问，皆谓已殁。敬奉乃由间道绕
出敌后，部落奔骇，因大破之，驱其馀众于瓠芦河，获
马牛杂畜迨万数，赐实封五十户。敬奉走逐奔马，矛
矢在手前。无强敌，以名雄边。”